CELEX: 62005CA0298
Language: el
Date: 2007-12-06 00:00:00
Title: Υπόθεση C-298/05: Απόφαση του Δικαστηρίου (πρώτο τμήμα) της 6ης Δεκεμβρίου 2007 [αίτηση του Finanzgericht Münster (Γερμανία) για την έκδοση προδικαστικής αποφάσεως] — Columbus Container Services BVBA & Co. κατά Finanzamt Bielefeld-Innenstadt (Άρθρα 43 ΕΚ και 56 ΕΚ — Φόροι εισοδήματος και περιουσίας — Προϋποθέσεις φορολογήσεως των κερδών εγκαταστάσεως ευρισκόμενης εντός άλλου κράτους μέλους — Σύμβαση για την αποφυγή της διπλής φορολογίας — Μέθοδοι της απαλλαγής ή του συμψηφισμού του φόρου)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/3
            
         Απόφαση του Δικαστηρίου (πρώτο τμήμα) της 6ης Δεκεμβρίου 2007 [αίτηση του Finanzgericht Münster (Γερμανία) για την έκδοση προδικαστικής αποφάσεως] — Columbus Container Services BVBA & Co. κατά Finanzamt Bielefeld-Innenstadt
   (Υπόθεση C-298/05) (1)
   
   (Άρθρα 43 ΕΚ και 56 ΕΚ - Φόροι εισοδήματος και περιουσίας - Προϋποθέσεις φορολογήσεως των κερδών εγκαταστάσεως ευρισκόμενης εντός άλλου κράτους μέλους - Σύμβαση για την αποφυγή της διπλής φορολογίας - Μέθοδοι της απαλλαγής ή του συμψηφισμού του φόρου)
   (2008/C 22/04)
   Γλώσσα διαδικασίας: η γερμανική
   Αιτούν δικαστήριο
   Finanzgericht Münster
   Διάδικοι στην υπόθεση της κύριας δίκης
   Columbus Container Services BVBA & Co.
   κατά
   Finanzamt Bielefeld-Innenstadt
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht Münster — Ερμηνεία των άρθρων 43, 56, 57 και 58 της Συνθήκης ΕΚ — Ελευθερία εγκαταστάσεως και ελεύθερη κυκλοφορία των κεφαλαίων — Ενδιάμεσα εισοδήματα από επενδύσεις σε μόνιμη επιχειρησιακή εγκατάσταση στην αλλοδαπή προσώπου απεριορίστως υποχρέου σε φόρο στη Γερμανία — Εσωτερική νομοθεσία η οποία προβλέπει τον συμψηφισμό του φόρου που επιβλήθηκε επί των εισοδημάτων αυτών στην αλλοδαπή με τον ημεδαπό φόρο, κατά παράβαση της συναφθείσας με το Βέλγιο συμβάσεως περί αποφυγής της διπλής φορολογίας, η οποία προβλέπει την εφαρμογή της μεθόδου της απαλλαγής από τον φόρο.
   Διατακτικό της αποφάσεως
   Τα άρθρα 43 ΕΚ και 56 ΕΚ πρέπει να ερμηνεύονται υπό την έννοια ότι δεν απαγορεύουν φορολογική νομοθεσία κράτους μέλους δυνάμει της οποίας τα εισοδήματα ημεδαπού που προέρχονται από επενδύσεις σε εγκατάσταση η οποία έχει την έδρα της εντός άλλου κράτους μέλους δεν απαλλάσσονται από τον φόρο επί του εθνικού εισοδήματος, παρά την ύπαρξη συμβάσεως για την αποφυγή της διπλής φορολογίας, συναφθείσας με το κράτος μέλος της έδρας της εν λόγω εγκαταστάσεως, αλλά υπόκεινται στον εθνικό φόρο, με τον οποίο συμψηφίζεται ο επιβληθείς στο άλλο κράτος μέλος φόρος.
   
      (1)  ΕΕ C 271 της 29.10.2005.